অভিবাসন দফতরের অ্যাসিস্ট্যান্ট ডিরেকটর মা-চি মিং বলেন, হংকং-এ আশ্রয় নিতে ইচ্ছুক বিদেশির সংখ্যা ক্রমশ বাড়ছে। তাই এই ব্যবস্থা চালু করার কথা ভাবা হয়েছিল। এই ব্যবস্থা চালু করা কথা ঘোষণা করা হয়েছিল গত বছর ডিসেম্বর মাসেও। তিনি বলেন, হংকং-এ আশ্রয় নিতে ইচ্ছুক প্রায় ১০ হাজার ৬৭৫ জন। তার মধ্যে ১৯.৭ শতাংশই হল ভারতীয়দের আবেদন। বাকিরা পাকিস্তান, বাংলাদেশ, ভিয়েতনাম, ইন্দোনেশিয়া থেকে আগত। ভারতীয়দের জন্য আগাম ভিসা ব্যবস্থা এই প্রথম চালু করা হল।